LIETUVOS RESPUBLIKOS VALSTYBINIO SOCIALINIO DRAUDIMO FONDO BIUDŽETO 2010 METŲ RODIKLIŲ PATVIRTINIMO ĮSTATYMAS

2009 m. gruodžio 9 d. Nr. XI-538

Vilnius

1 straipsnis. Lietuvos Respublikos valstybinio socialinio draudimo fondo biudžeto 2010 metų pajamos, išlaidos ir planuojamas 2010 metų rezultatas

Patvirtinti Lietuvos Respublikos valstybinio socialinio draudimo fondo 2010 metų biudžetą – 9 886 099 tūkst. litų pajamų, 12 593 275 tūkst. litų išlaidų (planuojamas 2010 metų rezultatas – išlaidos viršija pajamas 2 707 176 tūkst. litų) (1 priedėlis).

2 straipsnis. Lietuvos Respublikos valstybinio socialinio draudimo fondo biudžeto 2010 metų pinigų srautai ir kasos apyvartos lėšos

Patvirtinti Lietuvos Respublikos valstybinio socialinio draudimo fondo biudžeto 2010 metų pinigų srautus (2 priedėlis) ir 237 000 tūkst. litų kasos apyvartos lėšų.

3 straipsnis. Valstybinio socialinio draudimo įmokų tarifai 2010 metais

1. Patvirtinti draudėjų bendrąjį valstybinio pensijų, ligos ir motinystės, nedarbo socialinio draudimo ir sveikatos draudimo įmokų 30,8 procento dydžio tarifą ir jo dydžius atskiroms socialinio draudimo rūšims:

1) pensijų socialiniam draudimui – 23,3 procento;

2) ligos ir motinystės socialiniam draudimui – 3,4 procento;

3) nedarbo socialiniam draudimui – 1,1 procento;

4) sveikatos draudimui – 3 procentai.

2. Patvirtinti šalies bendrąjį nelaimingų atsitikimų darbe ir profesinių ligų socialinio draudimo įmokos 0,2 procento dydžio tarifą.

3. Patvirtinti tris nelaimingų atsitikimų darbe ir profesinių ligų socialinio draudimo įmokos tarifų grupes ir šioms grupėms priskirtų draudėjų mokamos nelaimingų atsitikimų darbe ir profesinių ligų socialinio draudimo įmokos tarifus:

1) I grupė – 0,9 procento;

2) II grupė – 0,33 procento;

3) III grupė – 0,18 procento.

4. Patvirtinti šiuos apdraustųjų valstybinio socialinio draudimo įmokų tarifus:

1) pensijų socialiniam draudimui – 3 procentai;

2) sveikatos draudimui – 6 procentai.

5. Patvirtinti draudėjų bendrąjį valstybinio pensijų, ligos ir motinystės socialinio draudimo bei sveikatos draudimo įmokų 29,7 procento dydžio tarifą ir jo dydžius atskiroms socialinio draudimo rūšims:

1) pensijų socialiniam draudimui – 23,3 procento;

2) ligos ir motinystės socialiniam draudimui – 3,4 procento;

3) sveikatos draudimui – 3 procentai.

6. Nustatyti, kad nuo pajamų, gautų iš sporto veiklos ar atlikėjo veiklos, arba nuo pajamų, gautų pagal autorines sutartis, kai asmuo tuo pat metu yra susijęs su draudėju darbo santykiais arba jų esmę atitinkančiais santykiais (Lietuvos Respublikos valstybinio socialinio draudimo įstatymo 4 straipsnio 1 dalies 1 punktas), yra apskaičiuojamos šio straipsnio 1, 3 ir 4 dalyse nustatyto dydžio valstybinio socialinio draudimo įmokos.

7. Nustatyti, kad nuo pajamų, gautų pagal autorines sutartis, kai asmuo tuo pat metu nėra susijęs su draudėju darbo santykiais arba jų esmę atitinkančiais santykiais (Lietuvos Respublikos valstybinio socialinio draudimo įstatymo 4 straipsnio 5 dalis), yra apskaičiuojamos šio straipsnio 4 ir 5 dalyse nustatyto dydžio valstybinio socialinio draudimo įmokos. Nuo pajamų, gautų iš sporto veiklos ar atlikėjo veiklos, kai asmuo tuo pat metu nėra susijęs su draudėju darbo santykiais arba jų esmę atitinkančiais santykiais (Lietuvos Respublikos valstybinio socialinio draudimo įstatymo 4 straipsnio 5 dalis), yra apskaičiuojamos šio straipsnio 4 dalyje nustatyto dydžio apdraustojo ir šio straipsnio 5 dalies 1 ir 3 punktuose ir 8 dalies 2 punkte nustatyto dydžio draudėjo valstybinio socialinio draudimo įmokos.

8. Patvirtinti savarankiškai dirbantiems asmenims (išskyrus asmenis, kurie verčiasi individualia veikla turėdami verslo liudijimą) valstybinio pensijų bei ligos ir motinystės, kai draudžiama motinystės, tėvystės ir motinystės (tėvystės) pašalpoms, socialinio draudimo ir sveikatos draudimo įmokų 37,5 procento dydžio tarifą ir jo dydžius atskiroms socialinio draudimo rūšims:

1) pensijų socialiniam draudimui – 26,3 procento;

2) ligos ir motinystės socialiniam draudimui, kai draudžiama motinystės, tėvystės ir motinystės (tėvystės) socialinio draudimo pašalpoms, – 2,2 procento;

3) sveikatos draudimui – 9 procentai.

9. Patvirtinti 50 procentų valstybinės socialinio draudimo bazinės pensijos (toliau – bazinė pensija) dydžio valstybinio socialinio draudimo įmoką valstybinės socialinio draudimo pensijos pagrindinei daliai gauti.

10. Patvirtinti valstybinio savanoriškojo pensijų socialinio draudimo įmokų tarifus:

1) valstybinių socialinio draudimo pensijų pagrindinei daliai gauti – 50 procentų bazinės pensijos;

2) valstybinių socialinio draudimo pensijų papildomai daliai gauti – 15 procentų valstybiniam socialiniam draudimui deklaruojamų sumų, neviršijančių Lietuvos Respublikos Vyriausybės patvirtintų einamųjų metų draudžiamųjų pajamų dydžio;

3) valstybinei socialinio draudimo pensijai gauti – 26,3 procento valstybiniam socialiniam draudimui deklaruojamų sumų, neviršijančių Lietuvos Respublikos Vyriausybės patvirtintų einamųjų metų draudžiamųjų pajamų dydžio.

11. Patvirtinti apdraustųjų asmenų, dalyvaujančių pensijų kaupime, valstybinio pensijų socialinio draudimo įmokos dalies, pervedamos pensijų kaupimo bendrovėms, 2 procentų dydžio tarifą.

12. Patvirtinti valstybinio pensijų socialinio draudimo įmokos tarifo dalį, skirtą valstybinės socialinio draudimo senatvės pensijos papildomai daliai, – 9,3 procento.

4 straipsnis. Valstybinio socialinio draudimo įmokų, pervedamų į pensijų kaupiamuosius fondus, kompensavimas

Valstybinio socialinio draudimo įmokoms, pervedamoms į pensijų kaupiamuosius fondus, kompensuoti 2010 metams skirti 350 000 tūkst. litų iš Lietuvos Respublikos valstybės biudžeto ir kitų valstybės piniginių išteklių.

5 straipsnis. Lietuvos Respublikos valstybinio socialinio draudimo fondo biudžeto laikino lėšų trūkumo dengimas ir atsiskaitymas su fondais

1. Lėšų, reikalingų valstybinio socialinio draudimo išmokoms, trūkumas dengiamas skolintomis lėšomis arba prireikus – Lietuvos Respublikos Vyriausybės sprendimu iš kitų šaltinių.

2. Į Privalomojo sveikatos draudimo fondą pervedamos faktiškai surinktos sveikatos draudimo įmokų sumos.

6 straipsnis. Pereinamojo laikotarpio nuostatos

1. Patvirtinti sumažinto tarifo valstybinio socialinio draudimo įmokas 2010 metams ūkininkams ir jų partneriams, kurie Lietuvos Respublikos valstybinio socialinio draudimo įstatymo nustatyta tvarka privalomai draudžiami pensijų socialiniu draudimu bei ligos ir motinystės socialiniu draudimu motinystės, tėvystės bei motinystės (tėvystės) socialinio draudimo pašalpoms, – 16 procentų valstybinio pensijų socialinio draudimo ir motinystės, tėvystės bei motinystės (tėvystės) socialinio draudimo pašalpoms valstybinio socialinio draudimo įmokų tarifą (proporcingai šio įstatymo 3 straipsnio 8 dalies 1 ir 2 punktuose nurodytoms valstybinio socialinio draudimo rūšims).

2. Patvirtinti sumažinto tarifo valstybinio socialinio draudimo įmokas 2010 metams asmenims, gaunantiems pajamas pagal autorines sutartis, pajamas iš sporto veiklos ar atlikėjo veiklos, kai asmuo tuo pat metu yra susijęs su draudėju darbo santykiais arba jų esmę atitinkančiais santykiais, kai šie asmenys Lietuvos Respublikos valstybinio socialinio draudimo įstatymo nustatyta tvarka privalomai draudžiami visų rūšių socialiniu draudimu, – 16 procentų valstybinio socialinio draudimo įmokų tarifą (proporcingai šio įstatymo 3 straipsnio 1, 3 ir 4 dalyse nurodytoms valstybinio socialinio draudimo rūšims, išskyrus sveikatos draudimą).

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTĖ	DALIA GRYBAUSKAITĖ

_________________

Lietuvos Respublikos

2009 m. gruodžio 9 d.

įstatymo Nr. XI-538

1 priedėlis

LIETUVOS RESPUBLIKOS VALSTYBINIO SOCIALINIO DRAUDIMO FONDO 2010 METŲ BIUDŽETAS

tūkst. Lt
1. Pajamos	9 886 099
1.1. Draudėjų valstybinio socialinio draudimo įmokos	7 296 784
1.2. Apdraustųjų valstybinio socialinio draudimo įmokos	2 050 697
1.3. Savarankiškai dirbančių asmenų valstybinio socialinio draudimo įmokos	159 524
1.4. Valstybinio savanoriškojo socialinio draudimo įmokos	1 944
1.5. Baudos ir delspinigiai	6 150
1.6. Asignavimai iš Lietuvos Respublikos valstybės biudžeto ir kitų valstybės piniginių išteklių	350 000
1.7. Atgautos į ankstesnių metų išlaidas iškeltos abejotinai atgautinos sumos	16 000
1.8. Veiklos pajamos ir iš įtraukto į Fondo biudžeto apskaitą turto gaunamos pajamos	5 000
2. Išlaidos	12 593 275
2.1. Pensijų socialiniam draudimui	7 635 561
2.2. Ligos ir motinystės socialiniam draudimui	1 694 845
2.3. Nedarbo socialiniam draudimui	256 341
2.4. Nelaimingų atsitikimų darbe ir profesinių ligų socialiniam draudimui	49 739
2.5. Lėšos, pervedamos į Privalomojo sveikatos draudimo fondą	2 018 479
2.6. Lėšos, pervedamos į pensijų fondus	350 000
2.7. Neatgautinos ir abejotinai atgautinos sumos	69 000
2.8. Veiklos sąnaudos	519 310
iš jų – palūkanos, paskolų administravimo sąnaudos	252 600
3. Einamųjų metų rezultatas	-2 707 176

_________________

Lietuvos Respublikos

2009 m. gruodžio 9 d.

įstatymo Nr. XI-538

2 priedėlis

LIETUVOS RESPUBLIKOS VALSTYBINIO SOCIALINIO DRAUDIMO FONDO BIUDŽETO 2010 METŲ PINIGŲ SRAUTAI

tūkst. Lt
1. Įprastinė veikla	-2 752 831
1.1. Fondo įprastinė veikla	-2 754 796
1.1.1. Pinigų įplaukos	9 746 679
1.1.1.1. Draudėjų valstybinio socialinio draudimo įmokos	7 202 111
1.1.1.2. Apdraustųjų valstybinio socialinio draudimo įmokos	2 024 038
1.1.1.3. Savarankiškai dirbančių asmenų valstybinio socialinio draudimo įmokos	157 928
1.1.1.4. Valstybinio savanoriškojo socialinio draudimo įmokos	1 944
1.1.1.5. Baudos ir delspinigiai	5 658
1.1.1.6. Asignavimai iš Lietuvos Respublikos valstybės biudžeto ir kitų valstybės piniginių išteklių	350 000
1.1.1.7. Veiklos pajamos ir iš įtraukto į Fondo biudžeto apskaitą turto gaunamos pajamų įplaukos	5 000
1.1.2. Pinigų išlaidos	-12 501 475
1.1.2.1. Pensijų socialiniam draudimui	-7 635 561
1.1.2.2. Ligos ir motinystės socialiniam draudimui	-1 694 845
1.1.2.3. Nedarbo socialiniam draudimui	-256 341
1.1.2.4. Nelaimingų atsitikimų darbe ir profesinių ligų socialiniam draudimui	-49 739
1.1.2.5. Lėšos, pervedamos į Privalomojo sveikatos draudimo fondą	-2 018 479
1.1.2.6. Lėšos, pervedamos į pensijų fondus	-350 200
1.1.2.7. Veiklos sąnaudos	-496 310
iš jų – palūkanos, paskolų administravimo sąnaudos	-252 600
1.2. Kita Fondui pavesta veikla	0
1.2.1. Pinigų įplaukos	280 373
1.2.2. Pinigų išlaidos	-280 373
1.3. Europos Sąjungos finansinės paramos lėšos	1 965
2. Investicinė veikla	-18 219
2.1. Išlaidos nematerialiajam turtui įsigyti	-4 762
2.2. Įplaukos, gautos pardavus nematerialųjį turtą	0
2.3. Išlaidos ilgalaikiam materialiajam turtui įsigyti	-16 340
2.4. Įplaukos, gautos pardavus ilgalaikį materialųjį turtą	2 883
2.5. Išlaidos akcijoms, obligacijoms, kitiems vertybiniams popieriams įsigyti	0
2.6. Įplaukos, gautos pardavus akcijas, obligacijas, kitus vertybinius popierius	0
3. Finansinė veikla	2 679 050
3.1. Gautos trumpalaikės paskolos	0
3.2. Grąžintos trumpalaikės paskolos	0
3.3. Gautos ilgalaikės paskolos	2 679 050
3.4. Grąžintos ilgalaikės paskolos	0
3.5. Įsipareigojimų pagal lizingo (finansinės nuomos) sutartis padengimas	0
4. Grynųjų pinigų ir jų ekvivalentų pokytis	-92 000
5. Grynųjų pinigų ir jų ekvivalentų cirkuliacija
5.1. Metų pradžioje	329 000
5.2. Pokytis	-92 000
5.3. Metų pabaigoje	237 000
iš jų – kaupiamosios pensijų įmokos:
5.1.1. Metų pradžioje	74 000
5.2.1. Pokytis	-16 000
5.3.1. Metų pabaigoje	58 000
6. Kasos apyvartos lėšos	237 000

_________________